section_heading: New York Rangers
paragraph_text: Nakon što je 4. listopada 2007. debitirao u NHL-u kao igrač NY Rangersa, Staal je postao trećim od četvorice braće koji su zaigrali u najjačoj hokejaškoj ligi na svijetu. Mjesec dana kasnije, 1. studenog 2007., osvojio je svoj prvi bod u NHL-u, asistiravši za gol protiv Washington Capitalsa. Na prvi gol u NHL-u čekao je dva tjedna, 14. studenog 2007., protiv New Jersey Devilsa, dok je također protiv NY Devilsa postigao svoj prvi gol u play-offu. U rookie sezoni odigrao je 80 susreta i ukupno zabilježio 10 bodova.